Document ID: /roh_data/filtered/fineweb-2-filterrobots_roh.jsonl.gz/9859

Per onurar quellas che han cumbattì per il dretg da vuschar da las dunnas datti da vesair anc enfin ils 13 d'avust in spectacul da multimedia sin la Chasa federala. La projecziun maina tras l’istorgia da vuschar ed eleger da las dunnas. Plinavant pon ins vesair pionieras ord tut las spartas: sco da la politica, la cultura u il sport. L’istorgia da dunnas e da las dunnas n’ha betg survegnì plazza en l’istorgia. Cun il project vul ins far attent sin quai e dar a las dunnas il spazi ed oravant tut onurar las pionieras. Il spectacul ha lieu a chaschun dal giubileum da 50 onns dal dretg da vuschar da las dunnas.
Per realisar il project han collavurà persunas ord tut ils chantuns da la Svizra. Uschia èn vegnidas purtretadas dunnas da mintga chantun. Sper il spectacul datti era in exposiziun tras las giassas da Berna. Ins vul dar visibilitad a l'istorgia da las dunnas e lur cumbat per ils dretgs.